CELEX: 22021D0497
Language: sl
Date: 2018-10-26 00:00:00
Title: Sklep Skupnega odbora EGP št. 214/2018 z dne 26. oktobra 2018 o spremembi Priloge IX (Finančne storitve) k Sporazumu EGP [2021/497]

25.3.2021   
               
               
                  SL
               
               
                  Uradni list Evropske unije
               
               
                  L 105/9
               
            
         SKLEP SKUPNEGA ODBORA EGP št. 214/2018
         z dne 26. oktobra 2018
         o spremembi Priloge IX (Finančne storitve) k Sporazumu EGP [2021/497]
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
         ob upoštevanju naslednjega:
         
                     (1)
                  
                  
                     Direktivo (EU) 2016/97 Evropskega parlamenta in Sveta z dne 20. januarja 2016 o distribuciji zavarovalnih produktov (prenovitev) (1) je treba vključiti v Sporazum EGP.
                  
               
                     (2)
                  
                  
                     Direktivo (EU) 2018/411 Evropskega parlamenta in Sveta z dne 14. marca 2018 o spremembi Direktive (EU) 2016/97 v zvezi z datumom začetka uporabe ukrepov za prenos v državah članicah (2) je treba vključiti v Sporazum EGP.
                  
               
                     (3)
                  
                  
                     Direktiva (EU) 2016/97 razveljavlja Direktivo 2002/92/ES Evropskega parlamenta in Sveta (3), ki je vključena v Sporazum EGP in jo je zato treba v okviru Sporazuma EGP razveljaviti.
                  
               
                     (4)
                  
                  
                     Prilogo IX k Sporazumu EGP bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Priloga IX k Sporazumu EGP se spremeni:
            
                        1.
                     
                     
                        točka 13b (Direktiva 2002/92/ES Evropskega parlamenta in Sveta) se črta;
                     
                  
                        2.
                     
                     
                        za točko 13d (Sklep Komisije 2004/9/ES) se vstavi naslednje:
                        
                                    „13e.
                                 
                                 
                                    
                                       32016 L 0097: Direktiva (EU) 2016/97 Evropskega parlamenta in Sveta z dne 20. januarja 2016 o distribuciji zavarovalnih produktov (prenovitev) (UL L 26, 2.2.2016, str. 19), kakor jo spreminja:
                                 
                              
                                    —
                                 
                                 
                                    
                                       32018 L 0411: Direktiva (EU) 2018/411 Evropskega parlamenta in Sveta z dne 14. marca 2018 (UL L 76, 19.3.2018, str. 28).
                                 
                              Za namene tega sporazuma se določbe Direktive uporabljajo z naslednjimi prilagoditvami:
                        
                                    (a)
                                 
                                 
                                    ne glede na določbe Protokola 1 k temu sporazumu se pojma ‚država(-e) članica(-e) oziroma ‚pristojni organi‘, če v tem sporazumu ni drugače določeno, razumeta tako, da poleg njunega pomena v Direktivi vključujeta tudi države Efte oziroma njihove pristojne organe;
                                 
                              
                                    (b)
                                 
                                 
                                    sklicevanja na druge akte v Direktivi se štejejo za ustrezna v obsegu in obliki, v kateri so navedeni akti vključeni v Sporazum;
                                 
                              
                                    (c)
                                 
                                 
                                    v četrtem pododstavku člena 5(1), drugem pododstavku člena 8(3) in členu 9(2) se za besedo ‚EIOPA‘ vstavi besedilo ‚ali Nadzorni organ Efte, odvisno od primera,‘ v ustreznem sklonu;
                                 
                              
                                    (d)
                                 
                                 
                                    v členih 5(3) in 8(5) se za besedo ‚EIOPA‘ vstavi besedilo ‚, Nadzornemu organu Efte‘.“
                                 
                              
                  
         
            Člen 2
            Besedili direktiv (EU) 2016/97 in (EU) 2018/411 v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
         
         
            Člen 3
            Ta sklep začne veljati 27. oktobra 2018 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
         
         
            Člen 4
            Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
         
         
            V Bruslju, 26. oktobra 2018
            
               
                  Za Skupni odbor EGP
               
               
                  Predsednica
               
               Oda Helen SLETNES
            
         
         
            (1)  UL L 26, 2.2.2016, str. 19.
         
            (2)  UL L 76, 19.3.2018, str. 28.
         
            (3)  UL L 9, 15.1.2003, str. 3.
         
            (*1)  Navedene so ustavne zahteve.